text: Nova polèmica de Colau: allau de crítiques per gastar-se 70.000€ en una estàtua
  Foto: Twitter / @AntonioGalleg0
  Barcelona. Divendres, 16 de Juliol 2021. 14:26
  Actualitzat: Divendres, 16 de Juliol 2021. 14:26
  Nova polèmica sobre Ada Colau i la seva gestió. Ara, concretament, per una despesa que ascendeix fins als 69.510 euros i que es tracta de la compra d'una estàtua de l'artista Susana Solano anomenada Himne, mite i paradís 2019-2021. Segons va informar l'Ajuntament, es tracta d'una creació d'acer inoxidable que pretén "mantenir un diàleg tranquil amb l'espectador".
  Segons va detallar el tinent d'alcaldia de Cultura Joan Subirats en la comissió de Drets Socials, Cultura i Esports, prop de 18.000 euros corresponen al projecte tècnic i al modelatge de la maqueta, entre altres conceptes, i uns 45.000 a l'execució al taller, al subministrament, trasllat i instal·lació. L'obra s'ha col·locat per decorar els jardins de Ca l'Aranyó, al districte de Sant Martí.
  Per a l'autora, és un "pedestal" que vol ser un "referent" en l'espai on s'ubica, per la qual cosa s'ha incorporat a la col·lecció d'Art Públic municipal. Segons Subirats, el projecte de l'escultura en forma d'"obelisc modern" es va realitzar el 12 de novembre de 2019.
  Aquesta despesa ja ha provocat les crítiques de Vox i el PP. El portaveu dels populars a l'Ajuntament de Barcelona, Óscar Ramírez, ha criticat que Colau es gasti "69.500 euros en un monument que sembla una gàbia o l'accés a un pàrquing subterrani". "Em semblen sorprenents les prioritats de l'alcaldessa en plena crisi", ha afegit.
  Colau se gasta 69.500€ en un monumento que parece una jaula o el acceso a un parking subterráneo, para decorar los Jardines de Ca l'Aranyó en Sant Martí.
  Nos parecen sorprendentes las prioridades de la alcaldesa @AdaColau en plena crisis…
  Aquí tienen la escultura 👇🏻 pic.twitter.com/DByXmBV242
  — Óscar Ramírez Lara (@oramirezlara) July 13, 2021
  També ha criticat la despesa el portaveu adjunt de Vox al Parlament, Antonio Gallego, a través d'una piulada. "Colau s'ha gastat gairebé 70.000 euros en aquest nyap que diu ser una escultura encara que sembla l'entrada a un pàrquing. Mentrestant, 1.064 persones dormen al carrer a Barcelona. Gaudeixin del votat!", ha escrit. La compra de l'obra també ha rebut nombroses crítiques a través de la xarxa.
  Polèmica rere polèmica
  Aquesta polèmica forma part d'una ratxa que ja fa mesos que dura i que continua desgastant el govern municipal. Ahir mateix, el president Quim Torra qualificava de "vergonya" l'estat de deixadesa amb què l'Ajuntament manté el Baluard de Migdia. Fa poques setmanes, el consistori, mitjançant TMB, va permetre que l'Azerbaidjan colés propaganda bèl·lica al metro de Barcelona, cosa que va provocar la queixa del mateix ambaixador d'Armènia a Espanya.
  I tot això coincideix amb la públicació de l'últim baròmetre municipal, que ha pronosticat la derrota dels comuns i la victòria d'ERC si se celebressin unes noves eleccions. Els republicans obtindrien el primer lloc en intenció directa de vot amb un 13,8%, seguits de Barcelona en Comú, amb un 12,3%, i el PSC amb un 9,6%. A més, el líder d'ERC al consistori, Ernest Maragall, es manté com el líder municipal més ben valorat, amb un 5,5, i l'alcaldessa, Ada Colau, suspèn per quarta vegada consecutiva, amb un 4,7, malgrat que ha millorat quatre dècimes la seva valoració respecte al baròmetre de desembre.
  Imatge principal: l'estàtua per la qual Colau s'ha gastat 70.000 euros / Foto: @AntonioGalleg0
  Quioscos & Pantalles Portades: Castanya de 'La Vanguardia' a Ada Colau Antoni Maria Piqué
  monarquia Bou insisteix a Colau amb el retrat de Felip VI: "No és política, és legalitat" Marc González